b'\n_START_ARTICLE_\nCristina Vasiu\n_START_SECTION_\nBiografie\n_START_PARAGRAPH_\nCristina Vasiu s-a n\xc4\x83scut \xc3\xaen Hunedoara pe data de 19 aprilie 1992. Talentul pentru muzic\xc4\x83 i-a fost descoperit \xc3\xaen copil\xc4\x83rie de educatoarea de la gr\xc4\x83dini\xc8\x9b\xc4\x83, care i-a recomandat mamei sa exploateze \xe2\x80\x9efiricelul\xe2\x80\x9d de ureche muzical\xc4\x83, ce s-a dezvoltat \xc3\xaenc\xc4\x83 din primii ani de via\xc8\x9b\xc4\x83. La v\xc3\xa2rsta de 7 ani a \xc3\xaenceput s\xc4\x83 studieze canto \xc8\x99i teorie muzical\xc4\x83, simultan cu lec\xc8\x9biile de vioar\xc4\x83 \xc8\x99i pian. Primul contact cu scena l-a avut la gr\xc4\x83dini\xc8\x9b\xc4\x83, c\xc3\xa2nd a participat la emisiunea-concurs \xe2\x80\x9eTip Top MiniTop\xe2\x80\x9d. \xc3\x8en adolescen\xc8\x9b\xc4\x83, lucrurile au luat amploare \xc8\x99i a \xc3\xaenceput s\xc4\x83 participe la festivalurile na\xc8\x9bionale \xc8\x99i interna\xc8\x9bionale de muzic\xc4\x83, fiind considerat\xc4\x83 de speciali\xc8\x99ti drept una dintre cele mai bune voci din t\xc3\xa2n\xc4\x83ra genera\xc8\x9bie.\n_START_SECTION_\nCarier\xc4\x83\n_START_PARAGRAPH_\nVasiu a luat contact cu industria muzical\xc4\x83 prin colabor\xc4\x83rile cu trupa Provincialii (2010 \xe2\x80\x93 albumul \xe2\x80\x9eOchi de catifea\xe2\x80\x9d) \xc8\x99i cu DJ Sava (2010 \xe2\x80\x93 single-ul \xe2\x80\x9e2.2 Story\xe2\x80\x9d).\n_START_SECTION_\nVocea Rom\xc3\xa2niei\n_START_PARAGRAPH_\n\xc3\x8en 2011, Vasiu a participat la prima edi\xc8\x9bie a show-ului Vocea Rom\xc3\xa2niei, unde a f\xc4\x83cut parte din echipa lui Horia Brenciu, unde a ajuns p\xc3\xa2n\xc4\x83 \xc3\xaen semifinale. Dup\xc4\x83 aceast\xc4\x83 experien\xc8\x9b\xc4\x83, a sus\xc8\x9binut patru seri de concert, la Sala Palatului, \xc3\xaen spectacolul \xe2\x80\x9cHoria Brenciu \xe2\x80\x93 Fac ce-mi spune inima\xe2\x80\x9d._NEWLINE_Din 2012, Vasiu a \xc3\xaenceput s\xc4\x83 colaboreze cu mai mul\xc8\x9bi compozitori din Rom\xc3\xa2nia. Artista a lansat doua single-uri: \xe2\x80\x9eLove me\xe2\x80\x9d \xe2\x80\x93 compus \xc8\x99i produs de Groove Box, \xe2\x80\x9eFell Ya\xe2\x80\x9d \xe2\x80\x93 o colaborare cu J Yolo, single produs de Full Boss Production \xc8\x99i DJ Sava._NEWLINE_Primul ei videoclip este \xe2\x80\x9eNu pot uita\xe2\x80\x9d, iar pentru produc\xc8\x9bia muzical\xc4\x83, artista a colaborat cu Mihai Ristea, Alex Cotoi \xc8\x99i Mika Moupondo, cel din urm\xc4\x83 av\xc3\xa2nd \xc8\x99i partea de rap din pies\xc4\x83. Dup\xc4\x83 feat-ul cu Mika Moupondo, pentru single-ul \xe2\x80\x9eNu pot uita\xe2\x80\x9d, Vasiu schimb\xc4\x83 stilul muzical, cucerind publiul cu o piesa \xe2\x80\x9cVara se poart\xc4\x83 single\xe2\x80\x9d, cu beat-uri reggae. Piesa a fost compus\xc4\x83 de c\xc4\x83tre artist\xc4\x83, al\xc4\x83turi de Adrian Verzila, Deaconu Dan Andrei \xc8\x99i Costache Daniel.\n_START_SECTION_\nSelec\xc8\x9bia Na\xc8\x9bional\xc4\x83 Eurovision\n_START_PARAGRAPH_\nLa \xc3\xaenceputul anului 2015, Vasiu a participat \xc3\xaen cadrul Selec\xc8\x9biei Na\xc8\x9bionale Eurovision, cu piesa \xe2\x80\x9eNowhere\xe2\x80\x9d._NEWLINE_\xc3\x8en vara anului 2015, Vasiu a colaborat cu DiezZ pentru single-ul \xc8\x99i videoclipul \xe2\x80\x9eScurtmetraj\xe2\x80\x9d, o poveste cinematografic\xc4\x83, ambele inspirate din lipsa iubirii \xc8\x99i din dorin\xc8\x9ba unui nou \xc3\xaenceput, \xc3\xaen care cei doi arti\xc8\x99ti joac\xc4\x83 rolurile principale._NEWLINE_La sfarsitul anului 2016, Cristina Vasiu lanseaza piesa cu tot cu clip ``Hot de inimi``alaturi de Whats Up, o poveste emotionanta de iubire cu un clip pe masura._NEWLINE_In ianuarie 2017 Cristina Vasiu isi anunta intoarcerea in Selectia Nationala Eurovision cu o compozitie suedeza. Piesa ``Set The Skies On Fire`` este o compozitie creata de producatorul suedez Jonas Thander.'